11/06/2015 | Administración LocalMunicipal
Mugardos
Aprobación definitiva das bases de funcionamento e acceso ao Espazo Infantil de Xogo 2015

APROBACIÓN DEFINITIVA DAS BASES DE FUNCIONAMENTO E ACCESO AO ESPAZO INFANTIL DE XOGO O alcalde aprobou inicialmente, mediante resolución da Alcaldía núm.316, do 29/04/2015, as bases de funcionamento e acceso ao Espazo Infantil de Xogo; publicado o anuncio no Boletín Oficial da Provincia núm.81, de data 4 de maio de 2015, e ten sido elevado a definitivo ao non terse formulado reclamacións contra o dito acordo no prazo hábil concedido. Acto seguido e de conformidade co arT.70.2 da lei Reguladora das Bases do Réxime Local, se procede á publicación do texto íntegro, facendo constar que contra a aprobación definitiva poderá interpoñerse recurso contencioso-administrativo no prazo de dous meses, contados a partir da data da súa publicación no BOP: BASES DE FUNCIONAMENTO E ACCESO AO ESPAZO INFANTIL DE XOGO 1. Características. No IV Plan de Igualdade o Concello de Mugardos comprometeuse a “continuar desenvolvendo actividades culturais, educativas, deportivas e de lecer para nenos e nenas fora do horario escolar e en períodos de vacacións, tendo en conta a perspectiva de xénero, o fomento da corresponsabilidade e a resolución pacífica de conflitos”. Deste xeito fomento da corresponsabilidade familiar entre mulleres e homes a través da conciliación dos seus tempos laborais, familiares, e persoais. Entre os contidos que se desenvolverán se incluirán a Educación para a saúde e o consumo, Educación para a igualdade, para a convivencia e para o tempo libre saudable. Idades dos nenos/as: 3-12 anos Prazas: 45 prazas Horario completo: 8.00-14.00 horas Horario reducido: 10.30-14.00 horas 2. Procedemento de ingreso e baremación. O servizo só se poñerá en marcha cun mínimo de 15 nenos/as que o teñan solicitado. Para ofertar a franxa horaria de 8.00 a 10.30 horas. deberá haber un mínimo de 7 nenas/os inscritos/as. Deberase indicar na solicitude a hora de entrada. Aplicaráselle a todas as solicitudes recibidas un procedemento de valoración. Con tal fin constituirase no Concello de Mugardos unha Comisión de baremación e seguimento coa seguinte composición: Presidente/a: o/a concelleiro/a de Benestar Social. Secretario/a: o da corporación ou persoal en quen delegue. Vogais: dúas técnicas dos servizos sociais sociocomunitarios municipais A interventora do Concello ou persoal en quen delegue. Son competencias desta Comisión: ● Velar polo cumprimento do proceso de ingreso. ● Velar pola aplicación do baremo no proceso de admisión. ● Aplicar a contía a aboar ou exención a aplicar en cada caso en función do que dispoña a ordenanza fiscal reguladora. ● Fará pública a relación provisional, coa puntuación obtida de admitidos/as e excluídos/as. Esta relación expoñerase no taboleiro de anuncios do Concello e na web municipal. ● Propoñer ao alcalde/alcaldesa as solicitudes de ingreso. No caso de haber mais solicitudes que prazas, proponse o seguinte baremo das circunstancias que sexan acreditadas, tendo preferencia as familias empadroadas en Mugardos e favorecendo ás familias que traballan. * No caso das familias monoparentais adxudicaráselles a puntuación do epígrafe correspondente computado por dous. Elaborarase unha lista provisional de persoas admitidas co período concedido e coas puntuacións obtidas. Concederase un prazo de 5 días hábiles para a presentación de reclamacións. Rematado este prazo publicarase a lista definitiva e a lista de espera se fora o caso. No suposto de que se produzan vacantes e se atope esgotada a lista de espera, aceptaranse as solicitudes por orde de rexistro de entrada. Persoal de atención: establécese un mínimo de un monitor/a por cada 15 nenos/as, que desenvolverán as seguintes funcións: ● Programar e desenvolver as actividades lúdico-educativas nos espazos cedidos polo centro. ● Deixar recollidas as instalacións e limpo o mobiliario e os utensilios usados, así como os espazos para a realización das actividades. ● Atender aos pais, nais ou titores por teléfono ou persoalmente, para cuestións estritamente técnicas relacionadas coa atención diaria dos nenos e nenas. En todos os demais casos, deberán informar, en todo momento, ao empregado municipal encargado da coordinación do servizo, así como antes de realizar calquera tipo de xuntanza con calquera familia. Tamén deberán informar ao Concello sobre as inquedanzas e suxestións dos pais, nais e titores/as. ● Reunirse periodicamente coa persoa responsable municipal deste servizo. ● Custodiar a documentación persoal dos usuarios/as do servizo ao abeiro do disposto na lei orgánica 15/1999 do 13 de decembro. ● Controlar as asistencias ou ausencias dos nenos/as usuarios/as do servizo, así como os horarios de entrada e saída. Educación para a saúde e o consumo: – Comprobar que os nenos e nenas laven as mans antes de comer. – Motivar para unha alimentación variada e equilibrada – No caso de que sexa necesario levar a cabo a limpeza e muda dos nenos/as. – Atender aos nenos/as no caso de accidentes. Educación para a igualdade: – Introducción da perspectiva coeducativa en tódalas actividades. – Empregar unha linguaxe non sexista. – Evitar os estereotipos e roles sexistas. – Introducir actividades de fomento da corresponsabilidade e prevención da violencia de xénero. Educación para a convivencia. – Trasladar aos nenos/as aos diferentes espazos de actividade dentro e fóra do centro, e vixiar a súa conduta durante eses traslados. – Vixiar que os nenos/as deixen as súas pertenzas de forma correcta nos lugares destinados a este fin. – Inculcarlles aos nenos e nenas a necesidade de respectar o horario, aos/as compañeiras, as normas de convivencia establecidas e as instalacións así como o mobiliario e o material. – Informar aos pais/nais ou titores/as e ao Concello das incidencias significativas na conducta e actitudes dos seus fillos/as. Educación para o tempo libre: – Vixilancia activa nos espazos de uso – Elaboración dun proxecto lúdico-educativo e da memoria final das actividades. – Preparación de actividades, en lingua galega e non sexista, segundo as idades, cun rexistro destas. – Dirección e participación nas actividade programadas Realizar as demais funcións que se lles atribúan desde o Concello para o correcto funcionamento do servizo. O perfil dos monitores/as será: titulación mínima de monitor/a de atividades de tempo libre, con formación en manipulación de alimentos, primeiros auxílios, e igualdade. Deberá haber un/unha coordinador/a da actividade. Normas xerais de funcionamento interno: – Lugar de inscrición: Rexistro municipal de luns a venres de 9.00 a 14.00 e sábados de 9.00 a 13.00 horas. – Información: Departamento de servizos sociais comunitarios, de luns a venres de 9.00 a 14.00 horas. – Prazo de solicitude: 10-13 de xuño, e, no caso de existir prazas vacantes, ata o 10 de agosto. ● O horario será de 8.00 a 14.00 horas, e de 10.30 a 14.00 horas con horario reducido. Non se poderá traer aos nenos/as despois das 10:40 nin recollelos antes da hora de saída, a excepción de causa xustificada (cita médica ou similar), co fin de non interrumpir as actividades organizadas. Tampouco poderán acudir cunha temperatura igual ou superior a 38º C, enfermidades contaxiosas, piollos, ou calquera outra que poda afectar ao resto dos/das participantes, e nestes casos chamarase aos responsables legais para que acudan ó centro recolleren ó neno/a. ● Se os e/ou as nenas non foran acudir ao Espazo infantil de Xogo deberán comunicalo, tamén se a ausencia vai ser de varios días, para deste xeito poder optimizar a organización do Espazo. Por fallas de asistencia non comunicada ou non xustificada por un período superior a 5 días, o concello se reserva proceder á baixa na actividade. ● As famílias quedan obrigadas a comunicar, se fora o caso, a existencia de calquera tipo de intolerancia ou alerxia a algún alimento, do neno ou nena participante. ● Se varía a persoa ou persoas que veñen habitualmente recoller á nena ou neno, será preceptivo informar ao persoal do Espazo, dando os datos da mesma. ● Tanto familiares como participantes deberán manter una conducta inspirada no mutuo respecto, tolerancia, igualdade e colaboración encamiñada a facilitar unha mellor convivencia. A inadaptación a esta norma poderá ser causa de baixa da actividade. ● Ó incorporárense á actividade todos os/as participantes deberán traer a diario (marcado á vista co nome do neno/a): – Gorra ou viseira. – Auga (cantimplora ou botella plástica). – Roupa cómoda que facilite a súa mobilidade (chandal ou similar), e/ou mandilón (marcado). – “Pincho saudable”, tal e como se especificará ao inicio da actividade (Non se admitirán alimentos de repostería industrial, chuches, chocolatinas, paquetes de snacks, etc.). A continuación e a modo orientativo se relacionan os tipos de alimentos que deberán levar: Os aspectos que non quedaran recollidos nestas bases resolveráos a Comisión de baremación e seguemento do Espazo infantil de Xogo. Mugardos, 29 de abril de 2015. O alcalde Xosé Fernández Barcia